Human food

Nensaalba Bondirii 
Nensaalba Bondirii  e la bondirii naŋ maale ne nensaalba diibu, kyɛ meŋ naŋ bondirii nensaalba na maŋ boɔrɔ ka ba di ba menne. Nensaalba nyɔvore poɔ, bondirii e nimizeɛ bone ba nyɔvooroŋ poɔ, ka kɔŋ wa kpɛ nensaala o meŋ maŋ yi bɔ la bondirii, kyɛ boma zaa naane e bondirii a ko nensaalaa.

Nensaalba taa la bondi-tɛɛtɛ ba naŋ maŋ di ka koro ba faŋa kyɛ vɛŋ ka ba baara soŋ. Gbɛɛ yaga a bondirii ama la teere, dɔnne, fungal, ane bondirii anaŋ naŋ terɛ eŋgane baabo, aseŋ bondirii anaŋ terɛ zee, bɛroŋ, faŋa, ane a mine kaŋa. Nensaalba e la boma naŋ dire teere ane dɔnne (nɛmɛ), nensaalba bɔ la a baŋ be ba naŋ na baŋ tu nyɛ bondi-tɛɛtɛɛ a yi ziiri. Saadayele wuli ka,  nensaalba nyɛ la bondirii a yi ziiri ayi  tɛgɛ; ka anaŋ la Naŋkpaanoo ane Koɔbo. Pampana ŋa la ka ziyuo ne kompiitare ane nempeela bommaale wa leɛre  koɔbo yeltarre. Koɔbo yoŋ la da e a bone nensaalba naŋ dɛlle ka ba nyɔvore bebe a tendaazaa poɔ. Saaŋkompare tɛɛtɛɛ ane paaloŋ tɛɛtɛɛ zaa la lantaa ka noba toɔ maale aseŋ,  cuisines ane  kuri bomaale, ane paale zeɛre bombaale, saaŋkompare tẽẽ,  spices, techniques, and bondirii. A yi nensaal tɛɛtɛɛ na maŋ te zeŋ laŋ taa, a yi zɔɔre bee boŋkoɔre yɛlɛ zuiŋ, maŋ vɛŋ la ka bondi-tɛɛtɛɛ be a paaloŋ na poɔ.

A wa tɔ zenɛ, bondirii yaga zie naŋ koro te faŋa kyɛ soŋ ka yageroŋ  yɛlɛ paale a tendaa zaa yi nansaala bondimaale zie kyɛ a bondirii ama maŋ yi weɛ bonkoɔre poɔ na ane boma mine nansaala na maŋ baŋ de a maale ne ka a yi bondirii. Pampana ŋa koɔbo kɔ ka a yi bondirii  be la ka neɛ naŋ taa lɔkoɔre. lɛ wuli ka pampana. Lɛ wuli ka koɔbo bondirri la kaara tendaa zaa zu noba aŋa 37% na. peɛro meŋ wuli ka bondirii anaŋ te naŋ saaŋ tendaa zaa poɔ maŋ yi la a lɛ a zie naŋ maŋ leɛrɛ, a ŋmenaa ane a saa miibo ane a taaba mine.

A yɛlɛ meŋ taa kpɛzie a yi paati paati yɛlɛ ane ɛntɛnete poɔ yelfere mine, ka a mine la; Koɔ yɛlɛ, noba yageroŋ duobu,  bondirii nyaabo zie, libie yeltarre, nensaalba laafeɛloŋ yɛlɛ, ane nensaalba laŋkpeɛbo yɛlɛ. Bondi-soŋ la e nensaala nyɔvore, a yelŋa yi a “ International Covenant on Economic, Social and Cultural Rights (ICESCR)” kpaaroŋ deme zie. A ba yelnyɔgeraa la ka neɛzaa taa sori ka o di bondiraa zaa o soba naŋ boɔrɔ bonso bondirii la nyɔvore, a ba yelnyɔgeraa kaŋa la ka a ba seŋ ka nensaala a taa kɔŋ o nyɔvore poɔ a wagere mine bee beri mine. A lɛ zuiŋ bondirii zu kaabo paa e mɛre kaŋa bale ba naŋ maale biŋ aseŋ  Sustainable Development Goal 2 "Zero hunger" a yeli ŋa tɛgɛ la ka ba toɔ e lɛ banaŋ na baŋ e a iri kɔŋ a bare nensaalba poɔ a waara o yuoni 2030 poɔ, ka kɔŋ ta la be donnɛ poɔ. Bondi-soŋ ane bondirii zu kaabo e yelŋa kaŋa naŋ e a tendaazaa yelnyɔgeraa ka o na laŋ,” International Association for Food Protection, World Resources Institute, World Food Programme, Food and Agriculture Organization, and International Food Information Council, ka fooŋ wa Ghana poɔ o na la ka ba boɔlɔ ka Food and Drug Administration, a lɛ meŋ ne o zu ka United States noba meŋ maŋ boɔle.

Bondirii Yizie 

Nensaalba e la boma naŋ dire teere ane nɛmɛ zaa, nensaalba dire la zɛvaare, tewɔmɔ, nɛne ba naŋ doge, nao boroŋ, gyɛllɛ, ane a taaba gyamaa. Bombie e la bondirii mine bale naŋ terɛ faŋa, a tendaazaa poɔ. Kamaana, wheate, ane mui zaa la lantaa a e 87% bombie bondirii a tendaazaa peɛro naŋ wuli. Peɛro naŋ wuli  ka a bombie zaa e la bondirii nensaalba naŋ dire, a e 55%, 36% e la dɔnne ka 9% a e bonfolo.  Fungi ane bacteria e la bonvoore mine naŋ be teŋɛ poɔ ka ba maŋ de maale ne bondirii aseŋ boroodo, daakpeɛŋaa, daabile ane yogurt.

Nensaalba dire la teere tuturi naŋ be a teŋɛ zu kyɛ, ana baŋ ta ŋa 75,000 teere naŋ be a dɔnnɛ zu kyɛ ka 7,000 teere e bondirii a ko nensaalba. Nensaalba bondirii faŋa zaa bee yaga zie be la kamaana, mui ane wheate eŋɛ. A boma ama e la boma ba naŋ na baŋ de a maale ne boroodo,  pasta, cereals, juices and jams, or raw bee a maale ne sikyirii, tẽẽ, kãã ane a ta gyamaa. Kããbie ŋmɛnnoo la ka ba maŋ ŋmɛ ka a yi, aseŋ  sunflower, flaxseed, rapeseed (including canola oil) and sesame.

Dɔnne mine meŋ e la bondirii, ba naŋ baŋ de a la a maale ne daadaa lɛ bee ka ba de tu ne tuuruŋ mine sɛre ka baŋ wa e bondirii a ko nensaala; ka anaŋ la nɛne, gyɛllɛ, zuma, boroŋ,ane daabile. A e la boma naŋ taa tɔnɔ a ko nensaalba  yaga bonso ana la koro nensaalba faŋa, a ba waa ŋa teere anaŋ naŋ koro nensaalba saseɛ a ko nensaalba endaa. Paaloŋ mine noba ba dire nɛne bee nɛne bondirii kyɛ ka a yi ba saaŋkompare, emmaaroŋ, saakonnoŋ, yiebu zie ane ba anaso. Noba mine meŋ bebe ka bɔrefɔ deme maŋ boɔle ka Vegetarians, banaŋ ba ba kyiiri nɛne, ba poɔ la maŋ pele ka ba yeli ka ba ba boɔrɔ nɛne ba nyɔvore poɔ. Noba mine meŋ bebe ka bɔrefɔ maŋ boɔle ka Vegans, banaŋ ba ba dire bondiraa na zaa naŋ taa nɛne bee dɔŋa endaa o poɔ.

Zum ane koɔ poɔ bonvoba mine, ama mane poɔ la ka ba maŋ nyɔgere a, bee baa poɔ, bee zimaaroŋ zie, bee tambɔge poɔ, coasts, estuaries, mangroves, near-shore areas, ane marine ane ocean koɔ. Aneazaa ka koɔ poɔ voba taa la tɔnɔ yaga a ko nensaalba emmaaroŋ a tendaa zaa poɔ. Kyɛ noba ba nyɛ a ka e bonzaa, bonso noba maŋ nyɛ la ka a zaa waa boŋyeni a e koɔ poɔ bondirii bee zum. A tendaa zaa poɔ, koɔ poɔ bondirii maŋ bebe wagere zaa kyɛ naŋ be tɛɛtɛɛ. A zuo la aŋa 2,370 boma banaŋ maŋ nyɔge yi zum keɛne mine poɔ, kyɛ ka a ta ŋa 624 e boma noba naŋ guolo  bee a kaara.Zum-zɔŋ, fish wafers, ane amine kaŋa zaa e la boma ba naŋ maale a yi ne zuma poɔ bonso a taa la tɔnɔ ko nensaala.  

Noɔ Waaloŋ bee sagedeebo

          Atikile meŋa : noɔ waaloŋ

Dɔnne mine, de ka nensaalba meŋa, taa la noɔ waaloŋ tɛɛtɛɛ, noɔ, nyennoo, tuo, miiruŋ, ane  a mine kaŋa.  Aneazaa ka dɔnne taa nenseɛ, a zie maŋ ko bee tere a faŋa  (sikyiri ane noɔ waaloŋ) ana la maŋ tere a ennoɔ ka neɛ toɔ di boŋkaŋa, aseŋ; tuo, tuo bee bontuo maŋ bone neɛ na maŋ woŋ o noɔ.  Koɔ, aneazaa ka koɔ e bone kaŋa naŋ e nimizeɛ nensaala dɔŋa zaa nyɔvore poɔ kyɛ koɔ ba taa noɔ waaloŋ zaa bee tuo waaloŋ bee miiruŋ waaloŋ zaa. Kãã  mine naŋ maŋ be dɔŋa endaa poɔ bee teɛ eŋɛ, a kãã ama la ka noba sage de ka a maŋ eɛ tage kyɛ taa noɔ.

Boŋ Noɔ

      Atikile meŋa: noma

Yelmeŋa zaa bona nyuu naŋ  noma maŋ taa noɔ waaloŋ a nensaala noɔre poɔ, a noɔ ŋa maŋ waa ŋa sikyirii aŋa boma mine a nansaala na maŋ boɔle ka  glucose bee fructose, bee disaccharides ka noɔ seŋ ŋa boŋkaŋa a nansaala na maŋ boɔle ka sucrose. 

A naaŋmene maaloo poɔ, nensaala nenseɛ maŋ be la o eŋɛ, a nomo ŋa la maŋ wuli o soba faŋa naŋ zaaŋ seŋ lɛ, kyɛ ka bontuo e bonfaa neɛ zaa na ba maŋ boɔrɔ. A lɛ a noɔ naŋ do seŋ naŋ wuli lɛ a tuo meŋ naŋ seŋ, aŋaa pãã la maŋ wuli a nenseɛ ka o baŋ lɛ neɛ faŋa naŋ seŋ, bondirii ba boɔrɔ bontuo.

Nansaala bommaale anaŋ naŋ nɔma a seŋ sikyirii, ana la ka ba maŋ de tɔɔ maale ne a sikyirii, ba maŋ maale la ka waa a sikyirii waa a nɔma a sikyirii noɔ kyɛ pãã ba taa a sikyirii faŋa.Teɛ kaŋa banaŋ boɔlɔ ka Stevia, o maŋ taa la boŋ lantaa ba naŋ boɔlɔ Steviol, ka banaŋ wa iri o maŋ taa noɔ aŋa 300 a pare lɛ aŋa lɛ sikyirii naŋ maŋ nɔma, kyɛ a pãã maŋ meele ne la zẽẽ.

Miiruŋ  

Miiruŋ, la maŋ wane a  acids aseŋ, vinegar naŋ maŋ be daa kpeɛŋaa poɔ. Miiruŋ maŋ be bondirii ama poɔ aseŋ aŋkaa poɔ, lime poɔ ane aŋka-kyɔdea poɔ. Miiruŋ maŋ wuli la lɛ bondirii kaŋ naŋ te ta lɛ na ka zanzulo ane boma mine a be a poɔ. Bondirii yaga zie bebe ka anaŋ wa saaŋ a maŋ taa la nyuu kaŋa bale.

Nyɛnnoo

Nyɛnnoo, e la boma naŋ taa  alkali metal ions aseŋ, sodium ane potassium. Nyɛnnoo e la boŋkaŋa naŋ maŋ be bondirii zaa poɔ, a ba maŋ be yaga lɛ a lɛ sɛmaane naŋ maŋ woŋ lɛ, a maŋ vɛŋ la ka bondirii taa nyuu kaŋa kyɛ taa noɔ meŋ, ka fooŋ nŋ di nyɛnno yoŋ a maŋ taa nyuu kaŋa neɛ na maŋ ba boɔrɔ. A nyɛnnoo taa la parɛɛ kyɛ kaŋa zaa maŋ taa lɛ onaŋ nɔma seŋ, a nyɛnnoo parɛɛ la;  sea salt, fleur de sel, kosher salt, mined salt, and grey salt.

A yelkaŋa meŋ la nyɛnnoo taa la noɔ a maŋ soŋ la ka a bondirii taa noɔ kyɛ tere diibu, ana la maŋ soŋ ka nensaala toɔ di seemaaŋ. A nyɛnnoo ŋa la maŋ soŋ ka nensaala sikyiri a tɔnɔ. Nyɛnnoo na baŋ e la iodized, lɛ wuli ka iodine poɔ la a nyɛnnoo ŋa poɔ. Iodine tonnoɔre a nensaala endaa poɔ la ka o koro nensaala faŋa, iodine da e la bone  a yuomo tuturi poɔ bone ba naŋ da ka o e emmaaroŋ bone. Iodine meŋ taa la baaloŋ mine a meŋ na maŋ koro noba a seŋ,  endemic goitre.

Nasaala bondimaale mine poɔ, pampana nyɛnnoo la ka maŋ de e a bondirii ama poɔ ka a soŋ ka a bondi-balaa na biŋ kɔɔre kyɛ ba yele saamo yɛlɛ. Dakoreŋ na peɛro wuli ka nyɛnnoo la ka ba da maŋ de biŋ ne nɛrnɛ ka o ta saaŋ. A waa ŋa lɛ ba naŋ maŋ deɛle bondirii ka a ko.

Bontuo  

Bontuo,  nenaala bee dɔŋa zele la maŋ wuli ka boŋkaŋa noma la bee o taa la tuo. O maŋ e la boŋkaŋa a zele na maŋ wa yeli ka o toɔrɔ la ka o ta baŋ la ka bone ŋa eŋ ba noma. Aseŋ kofe, aŋkaa-nyɔdea, ane a taaba mine, tewɔmɔ mine meŋ bebe ka noba banne a ka e boŋ naŋ taa tuo.

Umami

Umami, e la boŋkaŋa ba naŋ bigiri ka o e bone ba naŋ maŋ de dogerɔ ne nɛmɛ, bondirii anaŋ naŋ taa umami nyu kpeɛŋaa na tɔ maŋ taa la nɛne o poɔ, zuma, ( zuma anaŋ ba naŋ big saamo eŋɛ,aseŋ  Maldives fish, sardines, and anchovies) a boma ama e la nansaala bommaale ba naŋ maŋ maale eŋ koŋkobilii poɔ. Boma mine na maŋ be a koŋkobilii ŋa a paale nɛ,ɛ bee zuma poɔ, tomato, zɛvaare anaŋ naŋ terɛ faŋa, nɛmɛ,  yeast extract, cheeses, and soy sauce. 

Bondirii Maaloo

          Atikile Meŋa: Bondirii ,Paaloŋ kaŋa bondirii maaloo, Tendaazaa bondirii maaloo

Gane zanne bɛrɛ mine yeli ka bondirii  la maŋ wuli noba saaŋkonnoŋ bee maŋ are leɛre noba saaŋkonnoŋ zu. A bondirii ŋa na baŋare leɛre la kɔkɔre zu, Goode Curtis ane Theophano, bondirii e la a saaŋkompare bompare baara naŋ na baŋ bɔre ba saaŋkonnoŋ poɔ.

Noba yaga saaŋkompare de la bondirii  ka o e saaŋkompare bɔgre kaŋa, bonso ba maŋ de saaŋkompare bondimaale tɛɛtɛɛ a lantaa, aseŋ zeɛre boma naŋ taa yelyeni a yi a saaŋkomapare na poɔ, Yelerre mine naŋ maŋ e tɛɛtɛɛ la a ( a mine maŋ e la toluŋ, bee maaroŋ) A yelŋa zannoo la ka ba boɔlɔ Gastronomy. Noba yaga saaŋkompare bondirii maaloo, bondimaale boma, ane zie na ba naŋ maŋ maale a bondimaale boma kylie la bee leɛre la. A yele ŋa yi la bondirii maale koɔroo zie, ama la meŋ soŋ noba libie yɛlɛ taa nimiri a yi bondirii zie. A ba e diibu yoŋ zuiŋ.

Paaloŋ mine bondirii naŋ pore la  Italian, French, Japanese, Chinese, American, Cajun, Thai, African, Indian ane Nepalese. Saaŋkompare noba yagzie yeli ka a bondi-tɛɛtɛɛ yi la a nensaalba naŋ waa. Kyɛ ka noba mine meŋ yeli ka banaŋ ba ba sage a lɛ kyɛ meŋ yeli ka, nensaalba e boma naŋ dire teere ane nɛmɛ zaa, puopuoribo aseŋ yelsoŋ ŋmɛyaareba, noba naŋ kaara teŋa zu yɛlɛ meŋ yeli ka a ama na wuli bondirii neɛ naŋ na di o nyɔvore poɔ. Bondirii diibu maŋ yi la lɛ a bondirii naŋ noma seŋ a ko neɛ, a yeli la a teɛroŋ na o soba naŋ taa ko a bondirii kyɛ dire kyɛ nyuoru.  Bondirii mine bebe a noma gaŋ a taaba.

De wuluu

Atikile meŋa: Bondirii de wuluu

A bondirii veɛloŋ lɛ a naŋ taa ko nimiri ane lɛ ba naŋ maala ka a nyuu noma yoŋ na baŋ vɛŋ la ka noba di a ka banaŋ gba ba boɔraa. Noba taa la yelluŋ kaŋa, ka ka nimiri wa nyɛ bondirii lɛ ka o soba di la a boma ama. Ka bondirii wa maale soŋ a veɛle a meŋŋ maŋ boɔle la a direbe bonso a nyuu meŋa na zaa maŋ noma la ka anaŋ pãã gba ba noma.

A laa na poɔ a bondirii naŋ na be meŋ wuli la lɛ a naŋ na baŋ noma seŋ bee maŋ vɛŋ la ka neɛ toɔ di a bondiraa na a woŋ o noɔ. A lɛ a bondilaa naŋ nyɛrɛ seŋ, o veɛloŋ ane lɛ o saaloŋ bee bolomboloŋ a laa naŋ waa na baŋ tage la neɛ bee a fere a soba ka o di a bodirii na.  A porɛɛ la aseŋ; a de granola a eŋ yoghurt poɔ, a de croutons  a eŋ salad poɔ bee zeɛre poɔ, a pãã kyeeŋ borodo a dɔgele, ka fooŋ pãã wa boɔrɔ ka a maaleŋ e baaloŋ ka fo ŋmaa butter a eŋ.

A yelkaŋa meŋ na maŋ soŋ ka bondirii tere diibu la a lɛ a bondirii naŋ  maale ka a noma seŋ a de wuluu poɔ. Aseŋ; folaware mine naŋ maŋ are leɛ puori ko taa aŋa bonnoɔ ane bonnyennoo anaŋ maŋ laŋ kyɛnɛ aŋa kamaana ne a bie na.

Bondirii Maalo

       Atikile: Bondirii maaloo sobie

Aneazaa ka bondirii mine bebe ka neɛ na baŋ di a karaa lɛ, kyɛ a gyamaa zie meŋ bebe sɛre ka neɛ na baŋ di a, a seŋ ka o soba maale a maalo kaŋa bee de a tu ne sobie mine sɛre ka baŋ toɔ leɛ bondirii, sɛre ka a na e bonsonne, a nyuu naŋ na waa lɛ, a veɛloŋ, ane a noɔ.  Ka fooŋ boɔraa wieŋ, pɛgebo la ka o soba na pɛge, a nyɔge a ŋma bilibili lɛ ɛre bee  a de bondimaale boma mine a lantaa aseŋ, zeɛre boma.  A maŋ meele ne la boma de nyagetaa, ka bontoluŋ la bee ka bommaaroŋ la, boŋŋmɛne, ka bommiiru la bee  ka ba maŋ de pulitaa ne bondirii boma mine.  Yie poɔ, bondirii yaga zie maŋ maale la a koro-die poɔ, bondirii mine, a maaloo la wuli a noɔ a ne a veɛloŋ. A bondirii mine a maalo la soŋ ka a bondi-balaa na a ba saaŋ. A bondirii mine a saaŋkompare la maŋ wuli lɛ a na seŋ ka a tu kyɛ baŋ kpɛ nensaala noɔreŋ ka a wuli ka bondirii la ka o soba di. Diibu saŋa e la bondirii ba naŋ maaale ka a e bondirii ba naŋ na di ka kyɛ pãã taa wagere ane zie naŋ seŋ ka ba di a.

Dɔnne Maalo.

Dɔnne maalo zaa maŋ e la bondirii eŋa, ka banaŋ na maale dɔŋa zaa sɛre la a dɔŋa na kɔkɔre a ŋmaa, le o yagele ka o kpi, a emmo tãã faa mine ka o nyu bee a di kp. Tembɛrɛ poɔ,ba ba maŋ deɛ ŋmaa dɔŋa kɔkɔre a yiri poɔ a lɛ, gbɛɛ yaga a dɔnne taa la a koobo zie, a be la ka ba boɔlɔ dunne kobo zie, a be la ka maŋ koorɔ dɔnne  a maala koɔrɔ, noba mine maŋ yeli ka be la ka guolo dɔnne. Tembɛrɛ ane paaloŋ bɛbɛ gyamaa poɔ, a eŋ la merɛ ka o kaara ka ba dɔnne kobo zie. Aseŋ  United  State paaloŋ poɔ, ba taa la merɛ kaŋa ba naŋ boɔlɔ ka Humane Slaughter Act of 1958, ka a meraa la sɛre ka dɔŋa kaŋa zaa na ko, ba maŋ kaa la a dɔŋa nyɛ ka o taa la baaloŋ bee ka o ba taa, a mine ba maŋ kaa la a dɔŋa yiwaabo zie a nyɛ ka dɔnzuuraa la bee.

A meraa ŋa be la paaloŋ gyamaa poɔ, iri noba naŋ maŋ koorɔ a dɔnne a tuuro puoru yeltarre a bare, aseŋ, kosher, shechita, ane dhabīḥah halal. Kashrut tɛgɛ bee pare la, sɛre ka fo na ko dɔŋa zaa a seŋ ka a dɔŋa na baŋ saŋa na a o kɔkɔyoraa naŋ wa ŋmaa bare.

A saaŋkpompare dɔŋkoorebo, na baŋ biŋ la dɔŋkpoŋ teŋɛ ka o leɛ nɛne a ŋmaare o bilibili lɛ, a de boma a vile pɔge a baŋ koɔre  a nyɛ libiri. A yi be meŋ, zum ane koɔ poɔ bondirii, maŋ baŋ maale eŋ la boma poɔ ba naŋ ŋmaare bilibili. A lɛ waana meŋ, zunnyɔgerebo bee zunŋmaareba maŋ e la a zunnyɔge daa zu.

Bondi-kare maaloo

Paaloŋ mine poɔ, dɔnne ane zɛvaare mine bebe ka ba maŋ di a karaa lɛ. Salad a maŋ meele ne la zɛvaare bee tewɔmɔ, a pore bondirii maaloo gyamaa zie poɔ. Sashimi Japan korodiepoɔ poɔ, ba bondirii maaloo maŋ laŋ ne la zunkare bee nɛmɛ ane sushi gbɛɛ yaga a ama la ka ba maŋ de puli neŋ ne zuŋkare. Steak tartare ane salmon tartare e la bondirii ba naŋ maale ka a yi nao nɛne poɔ bee salmon nɛne poɔ, a boma maŋ meele ne la zeɛre boma gyamaa aseŋ  baguettes, brioche, bee frites. Italy paaloŋ poɔ,  carpaccio e la bondirii mine naŋ taa bondikare yaga o poɔ, nanɛne karaa, drizzled ane vinaigrette ba naŋ maŋ de kãã a maale ne. A emmaaroŋ tontoneba baŋ a la ka ba boɔlɔ bondikare, a bondirii ama la maŋ soŋ vɛŋ ka ka bondikare, teŋwɔmɔ, zɛvaare ane bombie mine mine ba na maŋ toɔ de maale ne bonditɛɛtɛɛ aseŋ;  juicing, food dehydration, sprouting, ane a mine kaŋa. A bondirii ama taaba ba seŋ ka a doge vuu a pare 118o F (47.8C). A nɛne karaa bondiraa kaŋa la  ceviche, a yelbiri ŋa yi la a American bondiraa kaŋa ba naŋ maŋ de nɛne karaa a maale neŋ.

Bondirii Maalo

Atikile Meŋa : Bondirii Maalo

A “maalo” bondirii maaloo e yele naŋ taa yɛlɛ yaga o poɔ, a bondimaale parɛɛ, a bondimaale boma ane bondimaale boma de lantaa ba naŋ maŋ de lantaa a vɛŋ ka nensaala maŋ di boma a te nyɛ bare. Bondirii maaloo sobie la ka nempeela maŋ boɔle ka  culinary art, a wagere ŋa poɔ neɛ maŋ kyo iri bondiraa kaŋa maalo sobiyeni, a manne a bondirii lɛ naŋ na seŋ ka o toɔ maale, a pãã de ne bondirii anaŋ na senne de lantaa ka o de lantaa ka o toɔ maale bondirii anaŋ onaŋ boorɔ. A bondirii tɛɛtɛɛ ama maŋ lanne la zeɛre boma, bondimaale boma ane a bondimaale gɔɔloŋ na neɛzaa naŋ maŋ taa. A bondimaale tɛɛtɛɛ naŋ be a tendaa zaa poɔ maŋ yi la lɛ a naŋ noma seŋ, a koɔbo zie, a daaroŋ zie, ba saaŋkompare waaloŋ zie, puoruu pare bee zie ama taaba la maŋ wane a bonditɛɛtɛɛ maaloo ane a noɔ tɛɛtɛɛ.

Bondirii maaloo la ba mare vuu eŋ boma, aneazaa ka bondiraa zaa naane ka ba mara vuu ennɛ,  boma mine ka maŋ de maale ne bondirii ka ba ba mare vuu meŋa te naŋ baŋ te saaŋkompare poɔ. Bondirii maaloo terɛ la faŋa yaga aseŋ, gyɛllɛ, nɛmɛ, zuma, a boma ama la ka ba maŋ de maale ne bondirii ka terɛ faŋa yaga a ko nensaala endaa. Danseɛ kaŋa bebe a kyaare ne bondirii anaŋ ba naŋ maŋ sɛ ka nansaala boɔlɔ a ka  Homo erectus, a bondirii ama maalo bebe a pare yuomo 420,000. Dogebo e la a bondirii maaloo sobiri kaŋa, ŋa eŋ sɛre ka fo naŋ de a sobiri ŋa a maale bondiraa, a seŋ ka fo nyɛ bee taa bondoole. A yele ŋa piili la 10th  BC wagere, a saŋa ka ba da wane dalenseɛ.

Bondimaaleboma

     Atikile Meŋa : bondoole ane boŋkyeena

Bondimaale boma taa la tɛɛtɛɛ gyamaa ba naŋ maŋ de maale ne bondirii.

Bondimaale boŋ ba naŋ maŋ de kyeene boma, o e la boŋ naŋ e vuo kyɛ maŋ tolɔ wieŋ wieŋ, o maŋ baŋ tole la aŋa 500o F (260o C) a bone ŋa e la bone ba naŋ maŋ de seɛrɛ ne boma, a kyeenɛ ne boma, a maŋ de kyeeŋ ne boma ka a ko. Bondirii maaloo ziee tɛɛtɛɛ maŋ de bondimaale boŋkyeena ŋa meŋ tɛɛtɛɛ. Indian saaŋkonnoŋ poɔ, bondimaale boŋkaŋa ba naŋ boɔlɔ ka Tandoor o maŋ e la mɔllɔlɔ lɛ kyɛ ka ba maŋ nyɔge saseɛ eŋ poɔ kyɛ ka o pãã te taa o yuobu zie ka o e ziyeni. A tuure paaloŋ poɔ, ba bondirii maalo zie, a bone ŋa la ka ba maŋ de seɛrɛ ne nɛmɛ a boma ama la ka maŋ nansaala boɔlɔ,  convection ovens,  toaster ovens,  microwave oven.  Italian bondirii maaloo zie, ba maŋ de la birikyiri a maale ba seɛbo zie, nɛne seɛbo zie na baŋ e dare vuu bone, saala vuu bone, saseɛ vuu bone, nansaala vuu bone onaŋ ka ba maŋ boɔle ka electric, bee oil-fired.

A bondimaale boma ba maŋ de a la tone toma soŋ. A meŋ maŋ de la a lɛ anaŋ zaa na maŋ e bee a anaŋ zaa naŋ pore. Bondimaale boma ama la ka tole ne boma, fo maŋ de la a bondimaale bone ŋa dɔgele o zu a be a tuloŋ naŋ yire aseŋ a bondimaale boma ama kaŋa zaa, ka sauté pan la bee, ka sauce pan la, ka bone na  ba naŋ maŋ de kyeenɛ boma bee a onaŋ nansaala na maŋ boɔle ka pressure cooker. A boma ama fee naŋ pore a kyɛ na baŋ toɔ de maale ne bondikuone bee bondikyeene bee bondimara. A bondirii ama maalo sobie la waaloo,dogebo,wuulu ane  poaching ŋa la are ko bommaara sobiri, kyɛ ka boŋkuoni e a meŋ kyaare ne  sautéing, pan frying, ane deep-frying.

Paaloŋ gyamaa poɔ, saseɛ vuu bone, saala, daare, laite, a boma ama la ka ba maŋ de maala ne ba bondirii. A bondimaale boma ama maŋ terɛ bee taa la toloŋ a pareŋ, gbɛɛ yaga kuri pɛmpɛlɛŋ la ka ba ŋmaa maale ne bee a pɔge ne a vuu sazu bee toloŋ sazu.  Barbecue naŋ be a American sapare poɔ, la e a damannaa kaŋa naŋ be a American bondimaale sobiri kaŋa ba naŋ maŋ de daare mare ne  vuu eŋ,saala vuu, a pãã de daare ba naŋ de buri ne koɔ ka a na uuro zoore.  Mexican poɔ, ba boɔlɔ la  barbecue ka barbacoa, ŋa eŋ ba maŋ baŋ de maale ne la nɛne bondirii  aseŋ pegbuli  vuu naŋ mare you gaŋ. Argentina poɔ, asado (Spanish grilled:”) e la bone ba na maŋ de maale ne vuu naŋ mare bare vuo poɔ lɛ, a vuu ama taaba poɔ dɔŋe gbuli na vuuli la o poɔ,

Bondirii Koɔrɔ zie 

Bondirii koɔrɔ zie la ka ba maŋ de neɛ eŋ ka o maala bondirii, ane neɛ naŋ koɔrɔ a bondirii koro a bondidareba a tabɔl zu. A yelbiri ŋa (Restaurant) yi la samparoŋ kaŋa poɔ ba naŋ boɔlɔ ka Meat Broth; A  broth ŋa (bee bouillon) Paris poɔ la ka ba da de ko noba bondirii a yuomo tuturi naŋ pare 18th poɔ. A bondirii koɔrɔ zie ama zaa ka pãã da leɛre yi ne a bondidirebe aseŋ,inns ane taverns, a yi be meŋ,Parisian cafés, aseŋ café Procope, o na la ka ba daŋ de tere ne noba bpndirii, ama la ka ba da maŋ de lanne a bondirii na ba naŋ da.

Bondidareba da bebe a Roman saŋa poɔ, ba da ta ŋa 150 “thermopolia” ama la da maŋ maale bondi-foŋ a yi a bondirii koɔrɔ zie, a pãã da be la a Pompeii ane tembɛrɛ poɔ, ba naŋ maŋ maala bondirii a koɔrɔ meŋ paa da be la teŋkpoŋ kaŋa ba naŋ boɔlɔ ka  China a Song dynasty saŋa na poɔ.

Libie Yeltarre 

Bondirii lambogiri taa la yeiwonaa bee yelferaa a kyaare libiyɛlɛ ane nensaalba laŋkpeɛbo poɔ, yelluŋ ŋa pãã ferɛ la noba yaga bee gyamaa a tendaa zaa poɔ.

Maaloo

      Atikile meŋa: Koɔbo ane Guolu , Bondirii bimmu zie ane nensaala laafeɛloŋ bondirii .

Bondirii gyamaa zie maŋ yi la koɔbo ane guolu zie. Pampana a yelerre duoro la a ziyuo koɔbo yeltarre, yelnyɔgeraa kaŋa bebe a kyaare ne lɛ koɔbo naŋ na tegitegi lɛ. A sobiri ŋa yi la lɛ noba yageroŋ naŋ la duoro seŋ , a ŋaa la pãã eŋ noba enyuori, ka ba de a saaŋkompare koɔbo, tẽẽ koɔbo,  sobie nimizeɛ. Gyamaa naŋ poɔ a tendaa zaa bondirii koɔbo  kpaaroŋ bee yelnyɔgeraa poɔ la, (e.g. the World Trade Organization and Common Agricultural Policy), A paaloŋ Gɔbenɛnte merɛ maaloo (national government policy (or law), ane Zɔɔre (war).

Kpaaroŋ gyamaa pãã da piili boɔlɔ la nempaaleba naŋ be  agroecosystems koɔbo poɔ, a noba ba ma da terɛ bondirii kyɛ naŋ sonna ne boŋkaŋa nansaala na maŋ boɔle ka  ecosystems, a sommo ŋa la maŋ vɛŋ tɛnne kuoluŋ naŋ bebe kyɛ ba saaŋ ne tẽẽfaare. A Tendaazaa  Koɔ Kaabo Nembɛrɛ (International Water Management Institute and UNEP), a kpaaroŋ ŋa ama zaa da soŋ la a  agroecosystems a da ba e ŋa bondirii yoŋ sommo la ka ba da soŋ, kyɛ ba soŋ ne la ,dɔnne bommaale, a boma mine ba naŋ da soŋ ne la, noba yi koɔ na maŋ wa wuoba boma, ba da la soŋ noba naŋ be ziiri ka koɔ maŋ zo sigi a piiri poɔ kyɛ bare a sazu, a lɛ yoŋ naane ba da la soŋ la noba aneŋ koɔ na maŋ tuo a tɛne gaa kyɛ bare a zie ka o e bogiri bogiri a lɛ ane meŋ ba da sonna la teere sɛllo ane a baabo yeltarre ane boŋagere, zuma, ane dɔnne mine a taaba.

Bondirii Kuribu

         Atikile Meŋa: Bondirii Kuribu

Bondirii ba naŋ maŋ maale eŋ ɔrebare poɔ e boma ba naŋ maŋ maale yempoɔ a koɔrɔ. A yelŋmaa ŋmaa kaŋa la nɛŋkoɔrɔ naŋ kooro nɛmɛ a koɔrɔ bee yelkpeɛŋaa kaŋa meŋ la a ziyuo tendaazaa bondirii maaloo zie. A dasaŋa na bondirii bimbu bee kaabo la, ɔrebare poɔ embo ane a tuogaabo zie. Azuiŋ a dasaŋa na nyɛnnoo, deɛloo, ɔnnoo bee seɛbo, tampɛloŋ poɔ dipebu. Bondirii kuribu da piili la a ziyuo wagere a yuomo tuturi poɔ 19th wagere na poɔ. A yelŋa pãã da e la yelsoŋ naŋ vɛŋ ka boma koɔrɔ kpɛ a nempeɛla ziyuo boŋkoɔre yeltarre poɔ. Aseŋ zɔŋ ɛre mɔnsime,ferige, ɔrebare poɔ embo, nambare sɛge-embo ane tuogaabo bee toɔle baroo zie. A wane la yelsoŋ a maŋ vɛŋ ka bondirii ba naŋ maale a biŋ kɔɔre, a yi be puoriŋ wagere saaŋ ba la kyɛ a kyaare ne bondirii maaloo.  Aŋaa meŋ la soŋ la ka nembatoɔne naŋ koŋ baŋ toɔ de bondimaala biŋ ba yie poɔ.

A 21st yuomo piilu poɔ, kpaaroŋ mine ayi kaŋ naŋ da bebe, banaŋ da yi ne ba bondimaale mine ka a de yuori neɛzaa ta ŋmɔre baŋ a . Bondirii maalo zie zibibilii meŋ bebe a paaloŋ poɔ ba naŋ maŋ maala bondirii a koɔrɔ. Ziyuo boma meŋ wa la leɛre a bondirii kuribu sobie, aseŋ kompiitare yelkaare, ɔreba poɔ bondirii embo, ane bondirii tɔrebo, vɛŋ la ka noba taa sagedeebu a  ko noba naŋ dire a bondirii, a lɛ meŋ maŋ la sigeri la a bondirii daaroŋ.

A Tendaazaa bondirii daabo ane koɔrebo.

           Meŋ kaanyɛ: Yageroŋ manne wuluu

A tendaazaa libie bimbu zie da ŋmɛ daworo yaare ka, European Union  da noba naŋ de weɛŋ a be a saazu neŋ bondirii da gaane ba teŋɛ poɔ, a yi teŋa puoriŋ  US ane Japan meŋ la tuuru ne a bondirii daabo poɔ. Britain noba da boɔrɔ la a bondirii kyɛ tendaazaa zɔɔre ayi na soba zuiŋ. Aneazaa ka ba da eŋ la meraa ka bondirii maŋ viiri a leɛrɛ, Britain noba ka bondi-daare ne naane ka lɛ a nɔlaŋ na ba neŋ a Battle of the Atlantik naŋ eŋ ko taa na.

Bondirii  koɔroo be tendaa ŋa poɔ ka a saŋa kɔɔre. Bondirii boɔbo pampana ŋa ba la kye tuo, bonso zitɛɛtɛɛ ane bondi-kɔ tɛɛtɛɛ  ane wagere na a boŋkoɔre na maŋ kɔ maŋ taa la tɛɛtɛɛ. A yi 1961 ane 1999 yuomo kpakyaga poɔ, bondirii bee bonkoɔre kɔɔre ka a yi a paaloŋ na ba naŋ kɔ a yɛlɛ d ad la saa a ta ŋa 400% a tendaazaa poɔ. Anaŋ waana ŋaa paaloŋ mine naŋ bebe sɛre ka ba na nyɛ bondirii see ka a yi paaloŋ kaŋa a wa, azuiŋ a paaloŋ ama taaba poɔ bondirii daaroŋ do ta ŋa 80%.

A  1994 yuoni naŋ pare poɔ, a da zuo la tatenne 100 naŋ leɛ sɛge la ba sagebo golgollu a ko Uruguay Round ane General Agreement on Tariffs and Trade ka sage la duori a Trade Liberalization. A yelŋa sagebo da paale la ka ba na sigiri sama anaŋ a koɔrebo naŋ da maŋ yɔɔ, a WTO la da fere ka agricultural subsidy, tariffs, wa ne a meraa ŋa, a lɛ paa vɛŋ la ka boŋkoɔrebo ane bondareba ka a e kpeɛŋaa ne ba naŋ na laŋ yeli ka a manta. Be la ka boŋkoɔrebo iri ane bondarba iri ne gbɛɛ a WTO ka leɛ a zɔɔre a kyaare ne  Codex Alimentarius Commission, a yelŋa pãã da piili la a 1962 yuoni poɔ, a United Nations Food and Agriculture Organization and the World Health Organization. A boŋkoɔrebo da e la yele naŋ e yelferaa a ko tendaazaa bondikoɔrebo.

Koɔroo ane da-leɛ koɔroo

      Atikile meŋa: Bondirii Koɔroo

Bondirii koɔroo maŋ laŋ la koɔreba ane didirebe taa. A boŋkoɔrebo boma koɔroo na baŋ e la bondi pare yeni kyɛ ka o maaloo taa tɛɛtɛɛ gyamaa. Kompani 56 la laŋ maala noɔ zeɛre bondirii. A yɛre noba bama koŋ baŋ wuli ka nɔbilii ane zɛvaare yoŋ naane ka ba zaa na maŋ de paale ne a eŋ be koŋkobilii poore. A tendaazaa poɔ, bondirii koɔroo yoŋ la e bone pore a na baŋ e neɛ naŋ de fo toma ka fo tona ka o soba yoɔrɔ fo bee a na baŋ e la fo meŋa toma, United States paaloŋ bondirii koɔroo ba e gɔbenɛnte toma.

A saŋa na, a bondirii kyɛlle koɔroo maŋ de la daa gbuli ka a koɔreba wa de ba boma a gaane a dabilii na poɔŋ. A kyɛ la ka ba maŋ koɔre bondirii a ko noba banaŋ tonna bondirii koɔroo toma, ka ba na koɔre ko noba banaŋ daara dire. Pampana ŋa ziyuo naŋ yi ane nansaala bommaale naŋ yi, a vɛŋ ka bondirii maale bimmo ba la taa dabeɛŋ a la waana meŋ ka banaŋ maale bondirii ka a seŋ wollo zaa kyɛ a koɔroo ba maŋ e tuo a na wa yele tuobu bee a de toɔle ka a gaa zie kaŋa. Azuiŋ noba banaŋ tona bondirii toma ama la maŋ taa bondirii koɔroo dibɛrɛ. ka fooŋ te be a boɔro bondirii fo maŋ te yeli bondiraa na fo naŋ boɔro aneŋ lɛ fo naŋ na toɔ di ka a manne fo na. kyɛ te bɔ zie a zeŋe a kyɛllɛ fo bondirii ka a wa ka fo di kyɛ te yɔɔ.

A  20th yuomo tuturi naŋ pare poɔ, kyɛ boma koɔre dire a nansaala na maŋ boɔle ka SUPERMARKETS da bebe bee ba da dɔge o la ka o voorɔ.  A Supermarkets ama poɔ la ka neɛ maŋ kpɛ o ba soorɔ ka bone ŋa bebe bee ka o ba kyebe, ka fooŋ te kpɛ a zi balaa ŋa tɔ poɔ, ba maŋ ko bee tere la karataa kaŋa naŋ soŋ ka fo iri boma na fo poɔ naŋ boɔrɔ ka a daa sigi manne fo teɛroŋ. A bondirii koɔroo ŋa zie la ka neɛ maŋ gaa kpɛ nyɛ bondirii daa naŋ be noɔ bee e mɔlɔ. A 20th yuomo naŋ wa gɛrɛ baaroo poɔ, ba pãã da leɛre la bondirii koɔre zibɛrɛ ama ka a leɛ boŋkaŋa a nansaala na maŋ boɔle ka WAREHOUSE, a zie ŋa ka ba maŋ biŋ a boŋkoɔre a pãã gɛrɛ iri waana ne a  boŋkoɔre die poɔ.

Ama ba waa ŋa bondirii  bimbu zie. Bondikoɔrebo e la noba soga poɔ neɛ, a wagere ŋa la ka nenfeelɛ maŋ kaa toŋkoŋ kaŋa tontonneba. A SUPERMARKETS ama la maŋ toɔ da kɔreba bonkoɔre gyamaa te biŋ a koɔrɔ koro dadirebe. Noba naŋ maŋ di ba libie eŋ bondirii eŋɛ ka a gaa kɔreba zie ba ta 10%, kyɛ a kpoŋ zie maŋ gaa la deebo zie bee toɔlɔ zie bee tuo gaa ziyuo zie.

A Nyaabo

Bondirii nyaabo maŋ e yeli kaŋ naŋ be nensaalba laŋkpeɛbo poɔ e la kpeɛŋaa. Noba naŋ ba taa eebo gbɛɛ yaga maŋ e la toɔre neŋ ba naŋ nyɛ bondisoŋ a di a taa emmaaroŋ aŋa lɛ nensaala naŋ seŋ ka o di bondirii a taa kpeɛŋaa. Peɛroo wuli ka noba 94 miliyɔŋ ba maŋ gaa la bondikoɔrebo zie, ŋaa wuli ka Americans noba kyɛŋ la a gaa zie naŋ e toɔre aseŋ 5.95 km (3.7 mɛlɛ) bebiri zaa a te da bondirii.

Bondirii daaroŋ

          A zie ŋa la na wuli a bondirii daaroŋ

Bondirii daaroŋ e la lɛ ba na maŋ koɔre bondirii ka a do seŋ ko noba ka ba da te di, a tatenne poɔ, paaloŋ mine poɔ, ane a tendaazaa. A bondirii maŋ e yelferaa bee yelwonaa kaŋa ferɛ a kɔreba ane bondirii da-direbe. A bondirii daaroŋ la maŋ wuli sobie na a bondi-balaa naŋ tu kyɛ baŋ wa toɔ leɛ bondiraa naŋ na toɔ kpɛ noɔre poɔ bee a sigi poɔŋ. Amine meŋ maŋ yi la lɛ a bondiraa tuobu naŋ taa wahala ane lɛ a koɔrɔ naŋ be tuo bee kpeɛŋaa. Ka bondirii daaroŋ wa do saa a maŋ yi a noba noɔre naŋ diri a bondibalaa na, bee yele yaga maŋ bebe. Ka a mine la; paati yeltarre, tendaazaa boɔbo, a libie tɛgebo, gɔbenɛnte merɛ, baaloŋ ane bonbiiri, faŋa balebo, a nyaabo yeltarre a kyaare a koɔbo boma, a bondiraa na yelboɔre, zikoɔraa na bee ka teŋɛ na wa leɛre ane ka yelerre mine wa kanyɛfɛroŋ ko a bondirii daa.

A yelwonii mine naŋ maŋ bebe kaŋ bondirii daaroŋ wa do saa. A zagere a zaa a tembɛrɛ poore, ama baŋ vɛŋ la ka noba ba taa pɛnnoo. A bondirii daaroŋ meŋ maŋ baŋ yi lɛ a bondiraa na naŋ ba taa baaaloŋ a poɔ, ane  lɛ a bondiraa naŋ maale soŋ, zager a zaa ka gyamaa wa la ka ba maala tere, aseŋ pɔgeba ane bibiiri.

Bondirii daaroŋ a lɛ anaŋ duoro lɛ ka a duoro bonso a bondirii maaloo tɛgerɛ la, a bondirii bommaale tɛgerɛ la,. A tendaazaa noba yageroŋ maŋ de la feroo kaŋ bale a eŋ kɔreba. A tendaa yelerre leɛrɛ la, a saa miibo meŋ leɛrɛ la a paale ŋmenaa, sakpoŋ waabo, ane lɛ a teŋɛ toloŋ bee maaroŋ na maŋ duoro saa, ama zaa maŋ taa la yelferaa kaŋa a ko kɔreba a kyaare ne a bondirii koɔbo.

Noba mine paa da va-yi la ka ba soŋ ka bondirii saambaroo a ŋmaa bare, ka anaŋ wa wuli ka a bondiri daaroŋ zie ka ama yi, ka a daaroŋ maŋ do la yaga zuo bee ka a daaroŋ maŋ sigi la puliŋ a zuo, ka ba toɔ nyɛ lɛ ba naŋ na baŋ soŋ. A  CPI ( ona ka nansaala maŋ yeli ka dadirebe daaroŋ noɔre) peɛpeɛrebb da yeli ka bondirii zaa daaroŋ da do gaa 0.8% a yi a Bɛntuuri Kyu a 2022 yuoni poɔ a gaa Sakyɔre Kyuu a 2022 yuoni  a paa la yi be bondirii daaroŋ da la do la saa a gaa 11.4% a Sakyɔre Kyuu poɔ a 2021 yuoni poɔ, ka fo nyɛ ka a bondirii daaroŋ a 2021 yuoni a da e la tuo.

As Investment

            A kyɛ kyaare la bondirii yeltarre

Food Speculation: tɛgɛ la bondirii koɔrebo ane a daabo, ka fo daara binne bee ka fo daara gɛrɛ ne ana te maale di bee ka fo daara la gɛrɛ ne meŋ nala te koɔre a nyɛ tɔnɔ bee fasoɔ kaŋa. Bondirii koɔrebo ne daabo na baŋ taa yelsoŋ ane yelfaare zaa a kyaare a koɔraa zie bee a dadaara. Bondirii daaroŋ a daa poɔ waa ŋa kyakya na fo na baŋ da la te ŋmɛ sane bee kaŋ fo da te nyɛ tɔnɔ.

Bondirii daabo ane a koɔrebo, a tendaazaa poɔ zu deme la libie bimbu zie, pɛnnoo saŋa libie, a wagere ŋa poɔ la ka ba maŋ saana libie ennɛ bondirii eŋa aseŋ a bondirii ama taaba, wheat, kamaana, bɛŋkpale aneazaa ka a maŋ taa la daaroŋ maŋ e la kpeɛŋaa. Adam Smith a 1776 yuoni poɔ, da wuli la o teɛroŋ ka sobiri na yoŋ fo naŋna baŋ tu kyɛ nyɛ libiri la ka fo yɛrɛ bondirii lambogori yɛroŋ. O manne ka fo maŋ da a la mɔlɔ kyɛ te koɔre da-tuo, o e la sobiri kaŋ naŋ taa kanyɛfɛroŋ ko bondirii daa a maŋ vɛŋ ka bondirii a baare daa poɔ wieŋ.  KA fooŋ kaa nyɛ lɛ wuli ka bondirii ba taa ka a taa ka a daaroŋ tɔnɔ la ŋa ka o deɛ are dayeni lɛ. A tendaazaa poɔ bondirii ba taa tɔnɔ, bondirii daabo ane koɔrebo maŋ vɛŋ la ka naŋ kooro noba kyɛ naŋ saana bondirii.

A ŋaa paa ba wuli ka ba iri bondirii koɔrebo ne a daabo e la a yeli na na maŋ vɛŋ ka bondirii baare wieŋ, bee ka a ba nyɛrɛ, a lɛ paa ba wuli ka ba iri bondirii koɔrebo ane a daabo a bare. A bondirii daaroŋ leɛro ma yi la yɛlɛ mine naŋ kyɛŋ kpɛ. Bondirii koɔre ne a daabo yeltarre na baŋ e yelwonaa naŋ maŋ vɛŋ ka kɔreba boma baare. A yi 2007 te 2008 a tendaazaa pondirii daa naŋ da do saa yi la a kɔreba boma naŋ da ba la kyɛbe.

Yelwonni